Kevin Strootman

Kevin Johannes Willem Strootman (født 1990) er en nederlandsk fotballspiller som fra den 30. juni 2024 er klubbløs.

Han har tidligere spilt for Sparta Rotterdam, FC Utrecht, PSV Eindhoven og AS Roma. Han var også en del av Nederlands tropp under EM i fotball 2012.

 Klubbkarriere 
 Sparta Rotterdam 
Strootman begynte sin fotballkarriere hos den lokale klubben VV Rijsoord før han i 2007 skrev under på en ungdomskontrakt med Sparta Rotterdam.Voetbal International.nl – Sparta houdt Falkenburg en Strootman binnenboord (14. november 2008, besøkt 9. juni 2012) I begynnelsen av 2008 ble Strootman flyttet opp til førstelaget, hvor han fikk sin debut i Eredivisie mot Ajax Amsterdam den 15. januar 2008. I den påfølgende sesongen etablerte han seg på førstelaget, og scoret to mål på 25 kamper. I 2009/2010-sesongen rykket Sparta ned til Eerste Divisie, men Strootman fortsatte å spille i et om lag ett halvt år for klubben.

 FC Utrecht 
I vinterpausen under 2010/2011-sesongen meldte han overgang til FC Utrecht i Eredivisie, hvor han skrev under på en kontrakt med varighet ut 2014. Han fikk sin debut for klubben mot VVV Venlo den 19. januar 2011 (2–1). Den 23. januar samme år scoret han to mål i 3–0-seieren over Ajax Amsterdam.Elfvoetbal.nl – Update: Strootman: 'Ik zag plotseling negen gemiste oproepen' (Av Ark Van Steenbergen & Jeroen De Laat. Publisert 27. januar 2011, besøkt 9. juni 2012) Totalt fikk han 14 seriekamper og to mål i løpet av vårsesongen 2011.

 PSV Eindhoven 
Den 28. juni 2011 ble Strootman solgt til storklubben PSV Eindhoven sammen med lagkameraten Dries Mertens fra Utrecht i en samlet overgangssum på 13 millioner euro.Voetbal International.nl – PSV hengelt Utrecht-duo Mertens/Strootman binnen (Publisert 28. juni 2011, besøkt 9. juni 2012) Han etablerte seg raskt på førstelaget, og fikk 30 seriekamper og to mål i sin første sesong for PSV.

 Landslagskarriere 
Strootman fikk sin landslagsdebut for  i en vennskapskamp mot  den 9. februar 2011, hvor han kom inn som innbytter for Theo Janssen. Hans første landslagsmål kom i EM-kvalifiseringskampen mot  i september 2011 (2–0), som var med på å sende Nederland til EM i fotball 2012 i Polen og Ukraina.Goal.com – Finland 0-2 Netherlands: Kevin Strootman shines to send Dutch into Euro 2012 finals (Av Stefan Coerts. Publisert 6. september 2011, besøkt 9. juni 2012) de Jong ble siden tatt ut i den nederlandske EM-troppen av landslagstrener Bert van Marwijk.UEFA.com – Van Marwijk cuts provisional Dutch squad to 27 (Publisert 15. mai 2012, besøkt 9. juni 2012)

 Referanser 

 Eksterne lenker 


Kategori:Nederlandske fotballspillere
Kategori:Spillere i Fotball-EM 2012
Kategori:Fotballspillere for Sparta Rotterdam
Kategori:Fotballspillere for FC Utrecht
Kategori:Fotballspillere for PSV Eindhoven
Kategori:Fotballspillere for AS Roma
Kategori:Fotballspillere for Olympique de Marseille
Kategori:Fotballspillere for Genoa CFC
Kategori:Fotballspillere for Cagliari Calcio
Kategori:Personer fra Ridderkerk
Kategori:Fødsler i 1990